open-index/open-wikipedia-markdown huggingface dataset:
அர்பைல் சிவராம் கெப்பர்

**அர்பைல் சிவராம் கெப்பர்** (*Arbail Shivaram Hebbar*) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். கெப்பர் 2018ஆம் ஆண்டில் நடைபெற்ற கர்நாடகா சட்டமன்றத் தேர்தலில் எல்லப்பூர் சட்டமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு கர்நாடக சட்டமன்றத்திற்குத் தேர்ந்தெடுக்கப்பட்டார். ஆனால் 2019-ல் பாரதிய ஜனதா கட்சிக்கு மாறினார். பின்னர் 2019 திசம்பரில் நடைபெற்ற இடைத்தேர்தலில் இதே தொகுதியில் போட்டியிட்டு வெற்றி பெற்றார்.

## ஆரம்ப கால வாழ்க்கை
கெப்பர் இந்தியாவின் கருநாடக மாநிலத்தில் வடகன்னட மாவட்டத்தில் கங்காவதி ஆற்றின் கரையில் உள்ள சிவகர் என்ற சிறிய கிராமத்தில் பிறந்து வளர்ந்தார்.

## அரசியல்
1983ஆம் ஆண்டில், கெப்பர் எல்லப்பூர் மாநில வேளாண் விளைபொருள் சந்தைக் குழுவின் தலைவராகத் தேர்ந்தெடுக்கப்பட்டார். இது பொது வாழ்க்கைக்கு இவரது முதல் நுழைவு ஆகும். 2008ஆம் ஆண்டு, எல்லப்பூர்-முண்ட்கோட் சட்டமன்றத் தேர்தலில் வி. எஸ். பாட்டீலுக்கு எதிராகக் காங்கிரசு வேட்பாளராகப் போட்டியிட்டார்; ஆனால் தோல்வியடைந்தார். 2013ஆம் ஆண்டு நடைபெற்ற கருநாடக சட்டமன்றத் தேர்தலில் எல்லப்பூர் தொகுதியில் காங்கிரசு வேட்பாளராகப் போட்டியிட்டு வெற்றி பெற்றார். மீண்டும் 2018ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு வெற்றி பெற்றார். காங்கிரசு சார்பில் வெற்றி பெற்ற இவர், பாஜக அரசிற்கு ஆதரவு வழங்கிய விவகாரத்தினால் தகுதி நீக்கம் செய்யப்பட்டதால் எல்லப்ப்பூர் தொகுதிக்கு 2019ஆம் ஆண்டு திசம்பர் மாதம் நடைபெற்ற இடைத்தேர்தல் நடைபெற்றது. இதில் இவர், பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார். பிப்ரவரி 6, 2020 முதல் கர்நாடக தொழிலாளர் துறை அமைச்சராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கர்நாடக அரசியல்வாதிகள்
பச்சை அலகு செம்பகம்

**பச்சை அலகு செம்பகம்** (*Green-billed coucal*-*சென்ட்ரோபசு குளோரோரைங்கோசு*) என்பது குக்குலியிடே குடும்பச் சிற்றினம் ஆகும். இது இலங்கையின் ஈர வலயத்தில் காணப்படும் அகணிய உயிரி. பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது. இது காடு அழிவு மற்றும் சிறிய இதன் எண்ணிக்கைக் காரணமாகக் குறைந்துள்ளது. இது தென்மேற்கு இலங்கையின் உயரமான மழைக்காடுகளில் வாழ்கிறது. இங்குள்ள புதர்களில் கூடு கட்டுகிறது. இது 2-3 முட்டைகள் வரை இடும்.

## விளக்கம்
இது 43 செ.மீ. வரை வளரக்கூடிய நடுத்தர பறவை ஆகும். இதன் தலை மற்றும் உடல் ஊதா-கருப்பு நிறத்திலும், இறக்கையின் மேற்பகுதியில் அரக்கு நிறத்திலும் கீழ்ப்பகுதி கருப்பு நிறத்திலும், நீண்ட வால் அடர் பச்சை நிறத்திலும் காணப்படும். இதனுடைய அலகு ஒரு தனித்துவமான வெளிர் பச்சை நிறத்திலிருக்கும். ஆண் பெண் பறவைகள் ஒரே மாதிரியானவை. ஆனால் இளம் பறவைகள் மந்தமான மற்றும் கோடுகளுடன் காணப்படும். இது செம்போத்துவினை விடச் சற்றே சிறியது. இத அடந்த வனப் பகுதிகளில் வாழ்வதால் இதனுடைய தனித்துவமான குரல் மூலமே இதனை இனங்காண இயலும். இது பரந்த அளவிலான பூச்சிகள், கம்பளிப்பூச்சிகள் மற்றும் சிறிய முதுகெலும்பி உயிரிகளை உண்கிறது. இவற்றிற்கு நத்தைகள் மிகவும் பிடித்தவை.

## கலாச்சாரத்தில்
இலங்கையில், இந்தப் பறவை சிங்கள மொழியில்*பாடா அட்டி-குகுல* அல்லது *வால் அட்டி-குகுலா* என்று அழைக்கப்படுகிறது. இந்த பறவை 20 ரூபாய் இலங்கை தபால் தலையில் தோன்றுகிறது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:செம்பகம்
பிரதிமா பூரி

**பிரதிமா பூரி** இந்தியாவைச் சேர்ந்த ஊடகவியலாளர். 1965ஆம் ஆண்டு ஆகஸ்ட் 7ஆம் தேதி அன்று தூர்தர்ஷன் தொலைக்காட்சி தனது முதல் ஒளிபரப்பை மேற்கொண்டது. 5 நிமிடங்கள் மட்டுமே செய்யப்பட்ட அந்த சோதனை ஒளிபரப்பில் செய்திக் குறிப்புக்களை பிரதிமா பூரி வாசித்தார். இதன் மூலம் இந்தியாவின் முதல் செய்தி வாசிப்பாளர் என்ற பெருமையை பிரதிமா பூரி பெற்றார்.

## வாழ்க்கைக் குறிப்பு
இமாச்சலப் பிரதேச மாநிலத்தில் சிம்லா நகரில் வித்யா ராவத் என்ற பெயரில் பிறந்த இவர் தனது பட்டப்படிப்பிற்கு பின் அகில இந்திய வானொலியில் பணியில் சேர்ந்தார். 2007 ஆம் ஆண்டு காலமானார்.

## மேற்கோள்கள்

பகுப்பு:இந்தியப் பெண் ஊடகவியலாளர்கள்
பகுப்பு:2007 இறப்புகள்
வெண்கழுத்து செம்பகம்

**வெண்கழுத்து செம்பகம்** (*White-necked coucal*) அல்லது கருப்பு வெள்ளை செம்பகம் (***சென்ட்ரோபசு அட்டரல்பசு***) என்பது குக்குலிடே குடும்பத்தில் உள்ள ஒரு வகை குயில் சிற்றினம் ஆகும். இது பிசுமார்க் தீவுக்கூட்டத்தில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:செம்பகம்
பூண்டி தொடருந்து நிலையம்

**பூண்டி தொடருந்து நிலையம்**  (*Pundi railway station*)  (நிலையக் குறியீடு: PUN)  இந்தியாவின் ஆந்திரப் பிரதேச மாநிலத்தில் அமைந்துள்ளது. இந்நிலையம் சிறீகாகுளம் மாவட்டத்தில் உள்ள பூண்டி, வச்ரபுகோட்டுரு மற்றும் சுற்றியுள்ள பகுதிகளுக்கு சேவை செய்கிறது.

வச்ரபுகொட்டூரை சுற்றியுள்ள பகுதிகளுக்கு இந்நிலையம் ஒரு முக்கிய மையமாக உள்ளது.  ஆந்திரப் பிரதேசத்தில் சிறீகாகுளம் மாவட்டத்தில் உள்ள பூண்டி என்ற கிராமத்தில் அமைந்துள்ளது.

## வசதிகள்
பூண்டி தொடருந்து நிலையத்தில் முதல் வகுப்பு காத்திருப்பு கூடம், கணினிமயமாக்கப்பட்ட முன்பதிவு அலுவலகங்கள், இரண்டாம் வகுப்பு காத்திருப்பு அறை, நடைபாலம் மற்றும் பொது முகவரி அமைப்பு போன்ற வசதிகள் உள்ளன. கணினிமயமாக்கப்பட்ட முன்பதிவு அலுவலகம் காலை 08:00 மணி முதல் 20:00 மணி வரை செயல்படுகிறது. 

பூண்டி இரயில்  நிலையத்தில் 3 நடைமேடைகள் உள்ளன.

## மேற்கோள்கள்

பகுப்பு:ஆந்திரப் பிரதேசத் தொடருந்து நிலையங்கள்
பட்சர் சட்டமன்றத் தொகுதி

**பட்சர் சட்டமன்றத் தொகுதி** (*Barsar Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஹமீர்ப்பூர் மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 39 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
கரிம்புழா வனவிலங்கு சரணாலயம்

**கரிம்புழா வனவிலங்கு சரணாலயம்**  (*Karimpuzha Wildlife sanctuary*)  இந்திய மாநிலமான கேரளாவில் உள்ள மலப்புரம் மாவட்டத்தில் நிலம்பூருக்கு அருகில் அமைந்துள்ளது.  ஒரு வனவிலங்கு சரணாலயமான இது  2020 ஆம் ஆண்டு சூலை மாதம் 3 ஆம் தேதியன்று  வனவிலங்கு சரணாலயமாக அறிவிக்கப்பட்டது. 227.97 சதுர கி.மீ பரப்பளவைக் கொண்டுள்ள இச்சரணாலயம் சோழநாயக்கர் பழங்குடியினரின் மஞ்சேரி காலனியைத் தவிர, புதிய அமரம்பலம் காப்புக்காடு மற்றும் வடக்கேகோட்டா கந்துவட்டிக் காடுகளையும் உள்ளடக்கியுள்ளது.  நீலகிரி உயிர்க்கோள காப்பகத்தின் ஒரு பகுதியையும் இச்சரணாலயம் உருவாக்குகிறது..

## சூழலியல் முக்கியத்துவம்
கரிம்புழா டபிள்யூஎல்எஸ் கேரளாவில் உள்ள அமைதிப் பள்ளத்தாக்கு தேசியப் பூங்காவையும், தமிழ்நாட்டின் முகூர்த்தி தேசியப் பூங்காவையும் இணைக்கிறது.   தெற்கில் முக்குருத்தி தேசிய பூங்கா மற்றும் வடகிழக்கில் அமைதிப் பள்ளத்தாக்கு தேசிய பூங்கா இடையக மண்டலம் ஆகியவற்றை எல்லையாக கொண்டுள்ளது.  மேலும், கரிம்புழா வனவிலங்கு சரணாலயத்தின் ஒரு பகுதியாக இருக்கும் புதிய அமரம்பலம் காப்புக்காடு மனிதர்களால் தீண்டப்படாத மிகவும் பழமையான காடுகளில் ஒன்றாகும். 

வனவிலங்கு சரணாலயத்தின் நிலப்பரப்பு கடல் மட்டத்திலிருந்து 40 மீ முதல் 2,654 மீ வரை உயரமாக  உள்ளது, இதனால் ஒரு பெரிய உயரமான சாய்வும் காணப்படுகிறது. கரிம்புழா சரணாலயம் கேரளாவில் உள்ள ஒரே வனப்பகுதியாகும்..  அரை பசுமையான காடுகள், பசுமையான மழைக்காடுகள், ஈரமான இலையுதிர் காடுகள், துணை வெப்பமண்டல சவன்னா, துணை வெப்பமண்டல மலை காடுகள், மலை ஈரமான மிதமான காடுகள் மற்றும் மலை ஈரமான புல்வெளிகள்.முதலான ஏழு காடுகள் இதில் உள்ளன  . 

## விலங்கினங்கள்
கரிம்புழா வனவிலங்கு சரணாலயத்தில் நீலகிரி வரையாடு  மற்றும் சிங்கவால் மக்காக் உட்பட மேற்குத் தொடர்ச்சி மலைகளுக்குச் சொந்தமான கிட்டத்தட்ட அனைத்து பாலூட்டிகளும் இங்கு உள்ளன. வனவிலங்கு சரணாலயத்தில்  226 பறவைகள், 213 பட்டாம்பூச்சி இனங்கள்,  23 வகையான நீர்வாழ் இனங்கள், 33 ஊர்வன இனங்கள் மற்றும் பல அழிந்து வரும் மீன் இனங்கள் போன்ற விலங்கினங்கள் இங்கு உள்ளன. 

## மேலும் பார்க்கவும்

* அமைதிப் பள்ளத்தாக்கு தேசிய பூங்கா
* முகூர்த்தி தேசிய பூங்கா

## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கேரளத்தில் உள்ள காட்டுயிர் காப்பகங்கள்
செங்கிஸ் கான் குதிரை வீரன் சிலை

**செங்கிஸ் கான் குதிரை வீரன் சிலை** என்பது 40 மீட்டர் உயரமுடைய துருவேறா எஃகுவால் செய்யப்பட்ட செங்கிஸ் கானின் சிலையாகும். இச்சிலை உலகிலேயே மிக உயரமான குதிரையேற்றச் சிலையாகும். இது தூல் ஆற்றின் கரையில் *திசோஞ்சின் போல்தோக்* என்ற இடத்தில் அமைந்துள்ளது. இந்த இடம் மங்கோலியத் தலைநகரான உலான் பத்தூருக்கு 54 கிலோ மீட்டர் கிழக்கே அமைந்துள்ளது. ஒரு புராணக் கதையின் படி, இங்கு தான் செங்கிஸ் கான் ஒரு தங்கக் குதிரைச் சாட்டையைக் கண்டெடுத்தார். சிலையானது ஒரு அடையாளமாக இவர் பிறந்த இடத்தை நோக்கிக் கிழக்கே திரும்பியுள்ளது. செங்கிஸ் கான் சிலை வளாகத்தின் மேல் இச்சிலை அமைந்துள்ளது. இந்த வளாகத்திற்குப் பலர் வருகை புரிகின்றனர். இந்த வளாகமும் கூட 10 மீட்டர் உயரமுடையதாகும். இந்த வளாகத்தில் 36 தூண்கள் உள்ளன. செங்கிஸ் கான் முதல் லிக்டன் கான் வரையிலான 36 கான்களை இந்தத் தூண்கள் குறிக்கின்றன. இதைச் சிற்பி எர்தெம்பிலேக் மற்றும் கட்டட வடிவமைப்பாளர் எங்சர்கல் ஆகியோர் வடிவமைத்தனர். இச்சிலை 2008ஆம் ஆண்டு கட்டி முடிக்கப்பட்டது.

இங்கு வருகை புரிபவர்கள் குதிரையின் தலைக்கு அதன் மார்பு மற்றும் கழுத்து வழியாக நடந்து செல்கின்றனர். அங்கு அவர்கள் காட்சிகளைக் கண்டு இரசிக்கலாம். இந்தச் சிலைப் பகுதியைச் சுற்றி 200 கெர்கள் உள்ளன. 13ஆம் நூற்றாண்டின் மங்கோலியப் பழங்குடி இனங்களால் பயன்படுத்தப்பட்ட குதிரைக் குறியீடுகளின் அமைப்பை போல் இந்த கெர்கள் வடிவமைக்கப்பட்டு சீராக அமைக்கப்பட்டுள்ளன. இந்த வளாகத்தின் செலவானது  என்று குறிப்பிடப்படுகிறது. த கென்கோ டூர் பிரு என்ற ஒரு மங்கோலிய நிறுவனத்தால் இச்சிலை அமைக்கப்பட்டது.

இதனுடன் இணைக்கப்பட்டுள்ள அருங்காட்சியகமானது மங்கோலியாவின் வெண்கலக் காலம் மற்றும் சியோங்னு தொல்லியல் கலாச்சாரங்களுடன் தொடர்புடைய பொருட்கட்சிகளைக் கொண்டுள்ளது. அன்றாடப் பாத்திரங்கள், இடுப்புப்பட்டைக் கொளுவி, கத்திகள், புனித விலங்குகள் ஆகியவை காட்சிக்கு வைக்கப்பட்டுள்ளன. இரண்டாவது பொருட்காட்சியானது 13 மற்றும் 14ஆம் நூற்றாண்டின் மகா கான் காலத்தைக் காட்சிப்படுத்துகிறது. அதில் பண்டைய கருவிகள், பொற்கொல்லர் பொருட்கள் மற்றும் சில நெசுத்தோரியச் சிலுவைகளும், ஜெபமாலைகளும் உள்ளன. அருங்காட்சியகத்துக்குப் பக்கவாட்டில் ஒரு சுற்றுலாப் பயணிகளுக்கான மற்றும் பொழுது போக்குக்கான மையம் உள்ளது. இது 520 ஏக்கர்கள் பரப்பளவில் உள்ளது.

## படங்கள்

படிமம்:The main road leading to the statue of Genghis Khan.jpg|சிலைக்குச் செல்லும் முதன்மைச் சாலை
படிமம்:View of the theme park from the observation deck on the statue of Genghis Khan.jpg|சிலையின் பார்வைத் தளத்திலிருந்து கலைப் பூங்காவின் காட்சி


## உசாத்துணை

## வெளி இணைப்புகள்

* More pictures and information at Kuriositas
* Climb to the Genghis Khan Monument

பகுப்பு:செங்கிஸ் கான்
பகுப்பு:மங்கோலியா
நியூயார்க்கு வேதாந்த சங்கம்

**நியூயார்க்கு வேதாந்த சங்கம்**  (*Vedanta Society of New York*)  1894 ஆம் ஆண்டு நவம்பர் மாதத்தில்  அமெரிக்காவின் நியூயார்க்கில் இந்திய இந்து துறவி சுவாமி விவேகானந்தரால் நிறுவப்பட்டது.     1897 ஆம் ஆண்டில், இராமகிருட்டிணரின் மற்றொரு சீடரான சுவாமி அபேதானந்தா அமெரிக்காவிற்கு வந்து சங்கத்தின் பொறுப்பை ஏற்றுக்கொண்டார். 1921 ஆம் ஆண்டு வரை சங்கத்தின் தலைவராகவும் இருந்தார். வேதாந்த சங்கமானது இஇராமகிருட்டிண மடத்தின் மத துறவற அமைப்பு மற்றும் இராமகிருட்டிணா சமயப் பரப்பு பணியகம்  ஆகியவற்றுடன் இணைக்கப்பட்டுள்ளது.

## வரலாறு
### நிறுவனம்
1893-ஆம் ஆண்டில் விவேகானந்தர் அமெரிக்கா சென்று சிகாகோவில் நடைபெற்ற உலக மதங்களின் நாடாளுமன்றத்தில் சேர்ந்தார்.  இந்து மதத்தையும் இந்தியாவையும் பிரதிநிதித்துவப்படுத்தும் பிரதிநிதியாக அங்கு சென்றார். பாராளுமன்றம் முடிந்த பிறகு, அவர் மினியாபோலிசு, மெம்பிசு, டெட்ராய்ட் மற்றும் நியூயார்க் உட்பட பல அமெரிக்க நகரங்களுக்கும் பயணம் செய்தார். ஏறக்குறைய அவர் சென்ற இடமெல்லாம் அவருக்கு அன்பான வரவேற்பு கிடைத்தது. 1894 ஆம் ஆண்டு மே 16 ஆம் தேதி ஆர்ர்வர்டு பல்கலைக்கழகத்தில் விரிவுரை ஆற்றினார். நவம்பர் 1894 ஆம் ஆண்டு நவம்பர் மாதத்தில்  விவேகானந்தர் நியூயார்க் நகரத்தின் மன்காட்டனில் 54 மேற்கு 33 ஆவது தெருவில் இரண்டு வாடகை அறைகளில் முதல் வேதாந்த சங்கத்தை நிறுவினார். 

### 1894–1921
விவேகானந்தர் அமெரிக்காவிலும் இங்கிலாந்திலும் பல இடங்களுக்குப் பயணம் செய்து 1897 ஆம் ஆண்டில் இந்தியா திரும்பினார். இராமகிருட்டிணரின் மற்றொரு நேரடி சீடரான அபேதானந்தா, அதே ஆண்டில் அமெரிக்கா சென்று சங்கத்தின் பொறுப்பை ஏற்றார். அவர் 1921 வரை இந்தியா திரும்பும் வரை அதன் தலைவராக இருந்தார். ஒரு தலைவராக , அபேதானந்தா சங்கத்தை கட்டமைக்க உதவினார்  மற்றும் சங்கம் நியூயார்க் சட்டத்தின் கீழ் இணைக்கப்பட்டது. 

### 1921 முதல் தற்போது வரை
thumb
ஆரம்பத்தில் ஒரு வாடகை வீட்டில் இயங்கி வந்த சங்கம் பலமுறை இடமாற்றம் செய்யப்பட்டது. 1921 ஆம் அண்டில்  சங்கம் 34 மேற்கு 71 ஆவது தெருவில் குடியேறி தலைமையகத்தை நிறுவியது. இதுவே சங்கத்தின் முகவரியாக உள்ளது. 

சங்கம் தொடங்கப்பட்ட காலத்திலிருந்து ஆறு தலைவர்கள் இருந்துள்ளனர்.  சுவாமி ததாகதானந்தா 1977  ஆம் ஆண்டு முதல் 25 சூன் 2016  இறக்கும் வரை தலைவராக இருந்தார். சுவாமி சர்வப்ரியானந்தா, நியூயார்க்கின் வேதாந்த சங்கத்தின்  அமைச்சராகவும் ஆன்மீகத் தலைவராகவும் நியமிக்கப்பட்டு, 2017 ஆம் ஆண்டு சனவரி மாதம் 6, ஆம் தேதியன்று தனது கடமைகளை ஏற்றுக்கொண்டார்.

## செயல்பாடுகள்
சங்கம் இராமகிருட்டிண மடத்தின் மதத் துறவற அமைப்பு மற்றும் இராமகிருட்டிணா பணியகம்  ஆகியவற்றுடன் இணைக்கப்பட்டுள்ளது, மேலும் நூலகம், புத்தகக் கடை மற்றும் பிரார்த்தனை கூடம் ஆகியவற்றையும் சங்கம் கொண்டுள்ளது. அவர்கள் சிறீ இராமகிருட்டிணரின் நற்செய்தி குறித்து வாராந்திர விரிவுரை வகுப்புகளை நடத்துகிறார்கள். கருத்தரங்குகள் மற்றும் மாநாடுகள் தொடர்ந்து ஏற்பாடு செய்யப்படுகின்றன. 

## மேற்கோள்கள்

### ஆதாரங்கள்

* 
* 
* 
* 
* 

## புற இணைப்புகள்

பகுப்பு:நியூயார்க் நகரம்
பகுப்பு:இந்து சமய அமைப்புகள்
பகுப்பு:இராமகிருட்டிண இயக்கம்
துணிவு (2023 திரைப்படம்)

***துணிவு***  (ஆங்கிலத்தில்: **Thunivu**) என்பது 2023 இல் வெளியான ஒரு தமிழ் வங்கிக் கொள்ளை  அதிரடி நாடகத் திரைப்படமாகும். இத் திரைப்படத்தின் கதைவசனம் எழுதி வினோத் இயக்கியிருந்தார். போனிக் கபூர் தயாரித்தார். இப்படத்தில் அஜித் குமார், மஞ்சு வாரியர், சமுத்திரக்கனி, பவானி ரெட்டி ஆகியோர் முதன்மைக் கதாபாத்திரத்திலும், சான் கொக்கின், மமதி சாரி, அசய், வீரா பகவதி பெருமாள் ஆகியோர் துணை வேடங்களிலும் நடித்துள்ளனர்.

## கதைச்சுருக்கம்

சென்னையில் பிரதான பகுதியில் பரபரப்பாக இயங்கி கொண்டிருக்கும் **[[வங்கி|யுவர் பேங்க்]]** என்ற வங்கியிலிருக்கும் பணத்தை கொள்ளையடிக்க ஒரு கும்பல் திட்டம் தீட்டுகிறது. அதன்படி வங்கிக்குள் நுழையும் அந்த கும்பல், துப்பாக்கி முனையில் வங்கி ஊழியர்களையும், அங்கிருக்கும் வாடிக்கையாளர்களையும் பணயக் கைதிகளாக்குகிறது. இதில் வாடிக்கையாளர் போல வரும் டார்க்டெவில் (அஜித் குமார்) கொள்ளையர்களை துப்பாக்கியால் சுட்டு, மொத்த வங்கியையும் தனது கட்டுப்பாட்டுக்குள் கொண்டு வருகிறார். உடனே டிஜிபி தயாளன் (சமுத்திரக்கனி) தலைமையிலான காவல்துறை, மற்றும் அரசு எந்திரமும் டார்க் டெவிலைப் பிடிப்பதற்காக முயற்சிக்கிறது. இறுதியில் காவல் துறை கையில் டார்க்டெவில் சிக்கினாரா, இவர் எதற்காக  வங்கியில் கொள்ளையடிக்க நினைக்கிறார், அங்கிருக்கும் பணம் யாருடையது,  இந்தக் கேள்விகளுடன் திகில் கலந்த திரைக்கதையோடு திரைப்படம் நகர்கிறது.

## நடிப்புக்கலைஞர்கள்

## ஒலிப்பதிவு

இத்திரைப்படத்திற்கு இசையமைப்பாளர் ஜிப்ரான் இசை அமைத்துள்ளார். 

## மேற்கோள்கள்

## வெளி இணைப்புகள்
* 
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் சண்டைத் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
செம்பழுப்பு செம்பகம்

**செம்பழுப்பு செம்பகம்** (*Rufous coucal-சென்ட்ரோபசு யூனிரூபசு*) என்பது குக்குலிடே குடும்பத்தில் உள்ள ஒரு வகை குயில் சிற்றினம் ஆகும். இது லூசோன் மற்றும் பிலிப்பீன்சு அருகிலுள்ள தீவுகளில் காணப்படுகிறது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:Articles with 'species' microformats
பகுப்பு:செம்பகம்
குட்டை நகச் செம்பகம்

**குட்டை நகச் செம்பகம்** என்பது (*Short-toed coucal*-*சென்ட்ரோபசு ரெக்டுன்குயிசு*) என்பது குக்குலிடே குடும்பத்தில் உள்ள குயில் சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:Articles with 'species' microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:செம்பகம்
ஓபியோகெலிடே

**ஓபியோகெலிடே** (*Ophiohelidae*) என்பது முட்தோலிகளில் ஓபியோசுகோலேசிடா வரிசையைச் சேர்ந்த முட்தோலி குடும்பமாகும்.

இந்த குடும்பத்தில் உள்ள பேரினங்கள்:

* *ஓபியோஹெலசு* இலைமன், 1880
* *ஓபியோமைசசு* இலைமன், 1869
* *ஓபியோதாமா* கிளார்க், 1938
* *ஓபியோதோலியா* இலைமன், 1880

## மேற்கோள்கள்

பகுப்பு:முட்தோலிகள்
வெட்டிக்கத்திரி, மஞ்சேரி

**வெட்டிக்கத்திரி** (*Vettikkattiri*) இந்திய நாட்டின் கேரளா மாநிலம், மலப்புரம் மாவட்டத்தில் உள்ள ஒரு கிராமம் ஆகும்.

## மக்கள்தொகையியல்
இந்திய மக்கள்தொகை கணக்கெடுப்பு, 2001-ன் படி , வெட்டிக்கத்திரியில் 8554 ஆண்கள் மற்றும் 9087 பெண்கள் என மொத்தம் 17641 பேர் இருந்தனர்.

## போக்குவரத்து
* வெட்டிக்கத்திரி கிராமம் மஞ்சேரி வழியாக இந்தியாவின் பிற பகுதிகளுடன் இணைகிறது.  
* தேசிய நெடுஞ்சாலை எண்.66 பரப்பனங்காடி வழியாக செல்கிறது.  
* வடக்குப் பகுதி கோவா மற்றும் மும்பை உடன் இணைகிறது.  
* தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. 
* தேசிய நெடுஞ்சாலை எண்.966 பாலக்காடு மற்றும் கோயம்புத்தூர் உடன் இணைக்கிறது.  
* அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும்.  
* அருகிலுள்ள பெரிய இரயில் நிலையம் திருர் இரயில் நிலையம் ஆகும்.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
செப்பறை அழகிய கூத்தர் கோவில்

**செப்பறை அழகிய கூத்தர் கோயில்**, தமிழகத்தின் நெல்லை மாவட்டம்,  பாளையங்கோட்டை ஊராட்சி ஒன்றியம், இராஜவல்லிபுரம் ஊராட்சியில் தாமிரபரணி ஆற்றின் வடகரையில் அமைந்துள்ள நடராஜர் கோயில் ஆகும். இக்கோயில் திருநெல்வேலி நகரத்திற்கு வடக்கே 12.2 கிலோ மீட்டர் தொலைவிலும்,  தாழையூத்திற்கு கிழக்கே 9.3 கிலோ மீட்டர் தொலைவிலும் உள்ளது.

இத்திருத்தலத்தில் சிவன் சுயம்புமூர்த்தியாக அருள்பாலிக்கிறார்.   மூலவரான **நெல்லையப்பர்**  சுயம்புமூர்த்தியாக தனிச் சன்னதியில் இருக்கிறார்.  

. இச்சபையில் விஷ்ணு, அக்னி பகவான், அகஸ்தியர், வாமதேவ ரிஷி, மணப்படைவீடு மன்னன் ஆகியோருக்கு சிவபெருமான் நடனக்காட்சி கொடுத்த தலமாகும்.  இக்கோயிலில் ஆண்டுதோறும் ஆனி திருவிழா, மார்கழி திருவாதிரை திருவிழா சிறப்பாக கொண்டாடப்படுவது வழக்கம்.

## புராண வரலாறு செவிவழி செய்தி
சிதம்பரத்தை ஆண்ட சிங்கவர்மன் என்ற மன்னன் சிதம்பரத்தில் நடராஜர் சிலையைப் பிரதிஷ்டை செய்ய விருப்பம் கொண்டு சோழநாட்டுச் சிற்பியான நமச்சிவாயமுத்து ஸ்தபதியை நடராஜர் சிலை செய்யப் பணித்தான். அழகின் உருவாக விளங்கிய அந்த நடராஜர் சிலை தாமிரத்தில் இருந்தது. அதைப் போன்றதொரு சிலையைத் தங்கத்தில்ெய்து பிரதிஷ்டை செய்ய விரும்பி,தாமிரத்திலான முதல் சிலையைப் பிரதிஷ்டை செய்யாமல் காலம் தாழ்த்தினான். இறைவனின் திருவிளையாடலால் இரண்டாவதாகச் செய்த சிலையும் தாமிரமாக மாறிவிட்டது. இரவில் சிங்கவர்மனின் கனவில் தோன்றிய இறைவன், ‘உன் கண்களுக்கு மட்டுமே நான் தங்கமாகத் தெரிவேன். மற்றவர்கள் கண்களுக்கு நான் தாமிரமாகவே தெரிவேன்..’ என்று அறிவுறுத்த, இரண்டாவதாகச் செய்த சிலையைச் சிதம்பரத்தில் பிரதிஷ்டை செய்து விட்டு, தனது கனவில் இறைவன் இட்ட உத்தரவுக்கிணங்க, முதலில் செய்த நடராஜர் சிலையைச் சிற்பி ஒருவனிடம் கொடுத்துவிடுகிறான் சிங்கவர்மன். சிற்பியின் கனவில் தோன்றிய இறைவன் அச்சிலையை எடுத்துக்கொண்டு தெற்கு நோக்கி செல்லுமாறு அறிவுறுத்த, நிறைவாக அச்சிலை செப்பறைத் திருக்கோவிலுக்கு வந்து சேர்ந்து பிரதிஷ்டை செய்யப்பட்டது.
## மேற்கோள்கள்

## வெளி இணைப்புகள்
*உலகின் முதல் நடராஜர் சிலை - செப்பறை அழகிய கூத்தர் கோயில் காணொளி

பகுப்பு:திருநெல்வேலி மாவட்டத்திலுள்ள சிவன் கோயில்கள்
கோலா பென்யூ மாவட்டம்

**கோலா பென்யூ மாவட்டம்**; (மலாய்: *Daerah Kuala Penyu*; ஆங்கிலம்: *Kuala Penyu District*) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். கோலா பென்யூ (*Kuala Penyu Town*) நகரம், கோலா பென்யூ மாவட்டத்தின் தலைநகரம் ஆகும். இந்த மாவட்டத்தில் டூசுன் பழங்குடியினர் மிகுதியாக வாழ்கின்றனர்.

கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை (*Tempurung Beach*); சாவாங்கான் கடற்கரை (*Sawangan Beach*); சுங்கை லபுவான் நீர் முகப்பு (*Sungai Labuan Waterfront*) போன்ற கடற்கரைகளைக் குறிப்பிட்டுச் சொல்லலாம். கோலா பென்யூ நகரின் மையத்தில் ஓடும் சுங்கை லபுவான் (*Sungai Labuan*) நதியின் பெயரில் இருந்து சுங்கை லபுவான் நீர் முகப்பிற்குப் பெயர் எடுக்கப்பட்டது.

இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (*Kuala*) என்றால் ஆற்றின் முகத்துவாரம்; ’பென்யூ’ (*Penyu*) என்றால் ஆமை என்று பொருள்படும்.

## பொது

சபா, **[[உட்பகுதி பிரிவு|உட்பகுதி** பிரிவில்]] உள்ள மாவட்டங்கள்:

* பியூபோர்ட் மாவட்டம் (*Beaufort District*) 
* கெனிங்காவ் மாவட்டம் (*Keningau District*)
* கோலா பென்யூ மாவட்டம் (*Kuala Penyu District*) 
* நாபாவான் மாவட்டம் (*Nabawan District*) 
* சிபித்தாங் மாவட்டம் (*Sipitang District*) 
* தம்புனான் மாவட்டம் (*Tambunan District*) 
* தெனோம் மாவட்டம் (*Tenom District*)

## வரலாறு

1960-களின் முற்பகுதியில், இந்தப் பகுதி "சித்தோம்போக்" (*Sitompok*) என்று பிரபலமாக அறியப்பட்டது. ஆமை வடிவத்திலான கற்கள் அதிகமாக இருந்ததை அந்தப் பெயர் குறிக்கின்றது. 1975-ஆம் ஆண்டில் கோலா பென்யூ முழு மாவட்டமாக அறிவிக்கப்பட்டது; மற்றும் நிர்வாக  வணிக மையத்திற்கான மைய புள்ளியாகவும் நிறுவப்பட்டது.

## மக்கள் தொகையியல்

2010-ஆம் ஆண்டு மக்கள்தொகை கணக்கெடுப்பின்படி கோலா பென்யூ மாவட்டத்தின் மக்கள்தொகை 18,958. இவர்களில் முக்கியமானவர்கள் கடசான் (*Kadazan People*) அல்லது டூசுன் தாதானா (*Dusun Tatana People*) இனக் குழுவினர்கள் ஆகும். இவர்களே மிகப்பெரிய இனக்குழுக்களாகவும் உள்ளனர்.

அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாக குடியேறியவர்களும் உள்ளனர்.

## காட்சியகம்

File:KualaPenyu Sabah Masjid-1.jpg|கோலா பென்யூ மசூதி.
File:Klias Wetlands Double Rainbow 01.jpg|கிளியாசு ஈரநிலங்களில் வானவில் காட்சி.
File:RiversOfSabah SungaiSitompok-09.jpg|சித்தோம்போக் ஆறு.
File:KualaPenyu Sabah TurtlesAndFerry-2.jpg|வரலாற்றுக் கல்வெட்டு


## மேற்கோள்கள்

## மேலும் படிக்க
* 
* 
* 

## மேலும் காண்க
* மலேசியாவின் மாவட்டங்கள்

## புற இணைப்புகள்

* Kuala Penyu District Council
* Kuala Penyu District Office

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
மேல் நைல் மாநிலம்

**மேல் நைல் மாநிலம்** (**Upper Nile**), சூடான் நாட்டின் தெற்குப் பகுதிகளைக் கொண்டு  9 சூலை 2011 அன்று நிறுவப்பட்ட தெற்கு சூடான் நாட்டின் 13 மாநிலங்களில் ஒன்றாகும். இம்மாநிலம் தெற்கு சூடான் வடக்கில்  பெரிய நைல் பிரதேசத்தில் அமைந்துள்ளது. வெள்ளை நைல் இம்மாநிலத்தின் வழியாகப் பாய்கிறது. இம்மாநிலத்தைச் சுற்றி யூனிட்டி மாநிலம் மற்றும் ஜோங்லாய் மாநிலம் எல்லைகளாக உள்ளது.  பரப்பளவு கொண்ட மேல் நைல் மாநிலத்தின் தலைநகரம் மாலக்கல் நகரம் ஆகும்.

## மாநில நிர்வாகம்
மேல் நைல் மாநிலம் ஒரு ஆளுநரின் கீழ் 13 மாவட்டங்களாகப் பிரிக்கப்பட்டுள்ளது.
* பாலியட் மாவட்டம்
* பஷோதா மாவட்டம்  
* லாங்கிசெயூக் மாவட்டம்
* மாபன் மாவட்டம்
* மாலக்கல் மாவட்டம் 
* மான்யோ மாவட்டம் 
* மாய்வூத் மாவட்டம் 
* மேலூத் மாவட்டம் 
* நசீர் மாவட்டம் 
* பாயிகாங்க் மாவட்டம்
*ரேங்க் மாவட்டம் 
* உலாங் மாவட்டம் 
* அகோகா மாவட்டம் 
## இதனையும் காண்க
* 2017 தென் சூடான் பஞ்சம்
## மேற்கோள்கள்

பகுப்பு:தெற்கு சூடான்
பாங்கர் கோட்டை

**பாங்கர் கோட்டை** (**Bhangarh Fort**), இந்தியாவின் இராஜஸ்தான் மாநிலத்தில் 16ஆம் நூற்றாண்டில் கட்டப்பட்ட கோட்டை ஆகும்.  இராஜா பகவந்த் தாசின் இரண்டாம் மகன் மாதே சிங்கின் இருப்பிடமாக பாங்கர் நகரம் மற்றும் கோட்டை நிறுவப்பட்டது. தற்போது சிதிலமடைந்த இக்கோட்டையை இந்திய அரசின் இந்தியத் தொல்லியல் ஆய்வகம் பராமரித்து வருகிறது.
## அமைவிடம்
பாங்கர் கோட்டை இராஜஸ்தான் மாநிலத்தின் ஆரவல்லி மலைத்தொடரில் உள்ள  சரிஸ்கா தேசியப் பூங்கா பகுதியில் அமைந்த அல்வர் மாவட்டத்தில் உள்ளது. 

பாங்கர் கோட்டை ஜெய்ப்பூர் நகரத்திற்கு வடகிழக்கே 84.1 கிலோ மீட்டர் தொலைவிலும்; தில்லியிலிருந்து 235 கிலோ மீட்டர் தொலைவிலும் உள்ளது.

## தொன்ம நம்பிக்கைகள்
சூரிய அஸ்தமனத்திற்குப் பிறகு பாங்கர் கோட்டைக்கு வருபவர்கள் உயிருடன் திரும்புவதில்லை. இருட்டிய பிறகு இங்கு வருபவர்கள் இறந்துவிடுகிறார்கள் அல்லது காணாமல் போகிறார்கள் என்று கூறப்படுகிறது. சூரியன் மறைந்தது முதல் மறுநாள் சூரிய உதயம் வரை இங்கு நுழைவது கண்டிப்பாக தடைசெய்யப்பட்டுள்ளதாக கோட்டையின் பலகையில் தெளிவாக எழுதப்பட்டுள்ளது. இந்தக் கோட்டையில் பேய்கள் இருப்பதாக உள்ளுர் மக்கள் நம்புகின்றனர். இந்தியாவில் மிக அதிக எண்ணிக்கையில் பேய்கள் உலாவும் இடம் இது என்று கூறப்படுகிறது.

## படக்காட்சிகள்

Bazaar ki Bhangarh Durg - Market street, Bhangarh (July 2021) - img 08.jpg| சிதிலமடைந்த பாங்கர் கோட்டையின் கடை வீதி
Bazaar ki Bhangarh Durg - Market street, Bhangarh (July 2021) - img 05.jpg|கடை வீதி
Fortifications of Bhangarh.jpg|அரண்மனைக்குச் செல்லும் வாயில் 
Bhangarh Fort - Royal Palace Bhangarh (July 2022) - img 02.jpg|பாங்கர் அரண்மனையின் காட்சி
Bhangarh Fort - Royal Palace Bhangarh (July 2022) - img 21.jpg| அரண்மனையின் சிதிலங்கள்
Bhangarh Gopinath Mandir (July 2022) - img 04.jpg|கோபிநாத் கோயில் 
PurohitJi Ki Haveli, Bhangarh.JPG| புரோகிதரின் அவேலி
Kesav Rai Temple, Bhangarh.JPG|கேசவ ராய் கோயில்
Mangla Devi Temple, Bhangarh.JPG|மங்கள தேவி கோயில் 


## இதனையும் காண்க
* இராஜஸ்தானின் மலைக் கோட்டைகள்
* இராஜஸ்தானில் சுற்றுலா

## மேற்கோள்கல்

## ஊசாத்துணை
* 
* 
* 
* 
* 

## வெளி இணைப்புகள்
* 

பகுப்பு:இராஜஸ்தான் கோட்டைகள்
அல்வர் மாவட்டம்
பகுப்பு:இராஜஸ்தான் வரலாறு
பகுப்பு:இராஜஸ்தானில் உள்ள சுற்றுலாத் தளங்கள்
எமின் கீச்சான்

**எமின் கீச்சான்** (*Emin's shrike-உலானிசு கபெர்னேட்டார்*) என்பது கீச்சான் குடும்பத்தில் உள்ள ஒரு பறவை சிற்றினமாகும்.

## பரவல்
எமின் கீச்சான் கமரூன், மத்திய ஆப்பிரிக்கக் குடியரசு, காங்கோ மக்களாட்சிக் குடியரசு, கோட் டிவார், கானா, கினி-பிசாவு, மாலி, நைஜீரியா, செனிகல், தெற்கு சூடான் மற்றும் உகாண்டா ஆகிய நாடுகளில் பரவலாகக் காணப்படுகிறது. இதன் இயற்கையான வாழ்விடம் உலர் புன்னிலம் ஆகும்.

## விளக்கம்
முதுகு மற்றும் தொடைப் பகுதியில் சாம்பல் நிறத்துடனும் கழுத்து மற்றும் கண்கள் வழியாக ஒரு கருப்பு மறைப்புடன் கூடிய சிறிய, கவர்ச்சிகரமான கீச்சான் இதுவாகும். பொதுவாக இறக்கையின் முன்புறத்தில் ஒரு சிறிய வெள்ளைத் திட்டு காணப்படும். பொதுவாக இணையாகவோ அல்லது சிறிய குழுவாகவோ காணப்படும்.

## நிலை
இந்த சிற்றினம் மிகப் பெரிய வாழிட வரம்பைக் கொண்டுள்ளது, எனவே வரம்பு அளவு அளவுகோலின் கீழ் பாதிக்கப்படக்கூடிய வரம்புகளை அணுகாது. இதன் எண்ணிக்கையின் போக்கு நிலையானதாகத் தோன்றுகிறது. எனவே எண்ணிக்கையின் போக்கு அளவுகோலின் கீழ் இச்சிற்றினம் பாதிக்கப்படக்கூடிய வரம்புகளை அணுகவில்லை. இதனால் பன்னாட்டு இயற்கைப் பாதுகாப்புச் சங்கம் இந்தச் சிற்றினத்தினை தீவாய்ப்பு கவலை குறைந்த இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:Articles with 'species' microformats
பகுப்பு:கீச்சான்
கர்நூல் சட்டமன்றத் தொகுதி

**கர்னூல் சட்டமன்றத் தொகுதி** (*Kurnool Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 7 தொகுதிகளில் இதுவும் ஒன்று.

இத்தொகுதியில் தற்போது ஒய். எஸ். ஆர். காங்கிரஸ் கட்சியின் அப்துல் அபீசு கான் சட்டமன்ற உறுப்பினராக உள்ளார்.

## கண்ணோட்டம்
கர்நூல் சட்டமன்றத் தொகுதியானது, கர்நூல் மாவட்டத்தில் உள்ள பட்டிகொண்டா, கொடுமூர், யெம்மிகனூர், மந்திராலயம், அதோனி மற்றும் ஆலூர் ஆகிய ஆறு சட்டமன்றத் தொகுதிகளுடன் கர்நூல் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
ஏ. மாரியப்பன்

**ஏ. மாரியப்பன்** (*A. Mariappan*)(பிறப்பு 1 ஆகத்து 1920) என்பவர் இந்திய அரசியல்வாதியும் தமிழ்நாடு சட்டப்பேரவையின் மேனாள் உறுப்பினரும் ஆவார். இவர் 1957-ல் நடைபெற்ற சட்டமன்றத் தேர்தலில் சேலம் - I சட்டமன்றத் தொகுதியில் இந்தியத் தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

இவர் சேலம் மாவட்டத்தில் செங்குந்தர் குடும்பத்தில் பிறந்தவர்.

மாரியப்பன் அம்மாபேட்டை கைத்தறி நெசவாளர் கூட்டுறவுச் சங்கத்தின் தலைவராக 1952 முதல் 1971 வரை இருந்தார். இந்த கூட்டுறவுச் சங்கம் தமிழ்நாட்டின் மிகப் பழமையானதும், மிகப் பெரியதுமாகும். சங்கம் ஆயிரக்கணக்கான நெசவாளர்களின் பொருளாதாரத்தை மேம்படுத்தியது.

## மேற்கோள்கள்

பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
பகுப்பு:1920 பிறப்புகள்
எம். கே. மாரியப்பன்

**எம். கே. மாரியப்பன்** (*M. K. Marippan*)(பிறப்பு 11 ஏப்ரல் 1910) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இந்தியத் தேசிய காங்கிரசின் வேட்பாளாராகப் போட்டியிட்டு 1957ஆம் ஆண்டு தேர்தலில் அரூர் சட்டமன்றத் தொகுதி உறுப்பினர்களில் ஒருவராகத் தேர்ந்தெடுக்கப்பட்டார். இவர் இன்றைய தருமபுரி மாவட்டம் பொம்மிடி பாப்பிரெட்டிப்பட்டியினைச் சேர்ந்தவர்.
## மேற்கோள்கள்

பகுப்பு:1910 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:தருமபுரி மாவட்ட மக்கள்
செம்பழுப்பு வால் விசிறிவால்

**செம்பழுப்பு வால் விசிறிவால்** (*Rufous-tailed fantail-ரைப்பிதுரா பீனிகுரா*) என்பது ரைப்பிதுரிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் சாவகம் தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
## விளக்கம்
செம்பழுப்பு வால் விசிறிவால் ஒரு தனித்துவமான சாவக சிற்றினம். இந்த சிற்றினத்தின் பெயருக்கேற்ப இதன் வால் செம்பழுப்பு நிறத்தில், இத்தீவில் உள்ள மற்ற இரண்டு விசிறி வால்களிலிருந்து இதை வேறுபடுத்துகிறது. வெள்ளை தொண்டை மற்றும் "கோபமான" புருவங்கள் இதன் சிறப்பாகும். மலையடிவார மற்றும் மலைக் காடுகளில் சுறுசுறுப்பாக காணக்கூடியது. பெரும்பாலும் காடுகளின் கீழ்ப்பகுதி அல்லது நடுத்தர மட்டங்களில் காணக்கூடியது.
## மேற்கோள்கள்

பகுப்பு:விசிறிவால்
வினுகொண்டா சட்டமன்றத் தொகுதி

**வினுகொண்டா சட்டமன்றத் தொகுதி** (*Vinukonda Assembly constituency*) என்பது இந்தியாவின் ஆந்திரப் பிரதேச மாநிலத்தின் பாலநாடு மாவட்டத்தில் உள்ள ஒரு மாநில சட்டமன்றத்தொகுதியாகும். இது பெடகுரபாடு, சிலகலூரிப்பேட்டை, நரசராவ்பேட்டை, சட்டெனபள்ளி குரஜாலா மற்றும் மச்செர்லா ஆகியவற்றுடன் நரசராவுபேட்டை மக்களவைத் தொகுதியின் ஏழு சட்டமன்றப் பிரிவுகளில் ஒன்றாகும். 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி வேட்பாளராகப் போட்டியிட்டு வெற்றி பெற்ற பொல்லா பிரம்மா நாயுடு இத்தொகுதியின் தற்போதைய சட்டமன்ற உறுப்பினர் ஆவார். 25 மார்ச் 2019 நிலவரப்படி, இத்தொகுதியில் மொத்தம் 251,677 வாக்காளர்கள் உள்ளனர்.

## மண்டலங்கள்

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
விசாகப்பட்டினம் - செகந்திராபாத்து வந்தே பாரத் விரைவுவண்டி

**விசாகப்பட்டினம் - செகந்திராபாத்து வந்தே பாரத் விரைவுவண்டி** (*Visakhapatnam - Secunderabad Vande Bharat Express*)  இந்தியாவின் 8 ஆவது வந்தே பாரத் விரைவு தொடருந்து ஆகும். 20833/20834 என்ற எண்களால் அடையாளப்படுத்தப்படும்   இத்தொடருந்து விசாகப்பட்டினத்தை தெலுங்கானாவின் தலைநகரான செகந்திராபாத்துடன் இணைக்கிறது.

இந்த இரயிலின் முதல் பயணம் 15 ஜனவரி 2023 அன்று பிரதமர் நரேந்திர மோடி தொடங்கி வைக்கிறார்.

## மேற்கோள்கள்

பகுப்பு:இந்திய விரைவுவண்டிகள்
வாடியா இமயமலை நிலவியல் நிறுவனம்

**வாடியா இமயமலை நிலவியல் ஆய்வு நிறுவனம்** (**Wadia Institute of Himalayan Geology**), இந்தியாவின் இமயமலையில் காணப்படும் இயற்கை வளங்கள் குறித்து ஆய்வு செய்யும் தன்னாட்சி பெற்ற இந்திய அரசின் நிறுவனம் ஆகும். புகழ்பெற்ற இமயமலை நிலவியல் ஆய்வாளாரான தாராஷா நோஷெர்வான் வாடியா பெயரில் இந்நிறுவனத்திற்கு வாடியா இமயமலை நிலவியல் நிறுவனம் எனப்பெயரிடப்பட்டது. இந்நிறுவனம் அறிவியல் மற்றும் தொழில்நுட்ப அமைச்சகத்தின் கீழ் இயங்கும் வாடியா இமயமலை நிலவியல் ஆய்வு நிறுவனம் இயங்குகிறது. இதன் பணி இமயமலையின் நிலவியலை ஆய்வு செய்து இயற்கை வளங்களை தேடுவதாகும். சூன் 1968ஆம் ஆண்டில் தில்லி பல்கலைக்கழகத்தின் தாவரவியல் துறையின் கீழ் நிறுவப்பட்ட இந்நிறுவனம், பின்னர் ஏப்ரல் 1976ஆம் ஆண்டில் உத்தரகாண்ட் மாநிலத்தின் தேராதூன் நகரத்திற்கு மாற்றப்பட்டது.

இந்நிறுவனம் இமயமலைப் பகுதிகளில்  மூன்று கள ஆய்வு மையங்கள் கொண்டுள்ளது. அவைகள் இமாச்சலப் பிரதேசம் மாநிலத்தில் தர்மசாலா, உத்தரகாண்ட் மாநிலத்தின் டோக்ரியானி கொடுமுடி மற்றும்  அருணாச்சலப் பிரதேசம் மாநிலததில் இட்டாநகர், 
ஆகும்
## பனிக் கொடுமுடிவியல் மையம்
கரியமிலவாயு உமிழ்வு, பருவ நிலை மாற்றத்தால் பனிக்கொடுமுடிகள் உருகி வெள்ளம் ஏற்படுவதை ஆய்வு செய்வதற்கு, இந்நிறுவனம் இமயமலையின் பனிக்கொடுமுடி ஆய்வு செய்தவதற்கு 4 சூலை 2009 அன்று  கொடுமுடிவியல் மையம் நிறுவியது. 

## மாணவர் திட்டங்கள்/ஆய்வு உதவித்தொகை
*ஆய்வு உதவித்தொகைகள்
**நிறுவனத்தின் ஆய்வு உதவித்தொகைகள்:
ஆண்டுதோறும் இந்நிறுவனம் இரு வகைகளில் ஆய்வு உதவித்தொகைகள் வழங்குகிறது:
a) இளையோர் ஆய்வு உதவித்தொகை 
b) நிறுவன ஆய்வு உதவியாளர்
** திட்ட ஆய்வு உதவித் தொகை

## ஆலோசனை மற்றும் ஆலோசனை சேவைகள்
மலைப்பாங்கான பகுதிகளில் சாலை அமைத்தல், பாலம் கட்டுவதற்கு அஸ்திவாரம் தோண்டும் இடத்தை  தேர்வு செய்தல், நிலச்சரிவு, ஆழ்துளை கிணறு அமைக்க இடம் தேர்வு செய்தல், புனல் மின் நிலையங்கள் அமைக்க இடத்தை தேர்வு செய்தல், ரோப் வழித்தடம் அமைக்க இடத்தை தேர்வு செய்தல் போன்ற பணிகளில் இந்நிறுவனம் ஆலோசனை மற்றும் ஆலோசனை சேவைகள் அரசுக்கும், தனியாருக்கும் சேவைகள் வழங்குகிறது.
## இதனையும் காண்க
* தாராஷா நோஷெர்வான் வாடியா

## மேற்கோள்கள்

## வெளி இணைப்புகள்
* வாடியா இமயமலை நிலவியல் ஆய்வு நிறுவனத்தின் இணையதளம்

பகுப்பு:இந்திய அரசு அமைப்புகள்
பகுப்பு:நிலவியல்
பகுப்பு:இந்தியப் புவியியல்
சி. நஞ்சன்

**சி. நஞ்சன்** (*C. Nanjam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் சீபோத் தோட்டப்பகுதியினைச் சேர்ந்தவர். கூடலூரில் உள்ள சீபோத் தொடக்கப்பள்ளியில் பள்ளிக் கல்வியினைப் பயின்றுள்ளார். நஞ்சன் 1967ஆம் ஆண்டு நடைபெற்ற சட்டமன்றத் தேர்தலில் கூடலூர் சட்டமன்றத் தொகுதியில் இந்திய தேசிய காங்கிரசு கட்சியின் சார்பில் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

## தேர்தல் செயல்பாடு
### 1967

## மேற்கோள்கள்

பகுப்பு:நீலகிரி மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பிலிப்சு சுண்டெலி

**பிலிப்சு சுண்டெலி** (*Phillips's mouse*-*மசு பிலிப்சி*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது இந்தியாவில் மட்டுமே காணப்படுகிறது. அதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல உலர் தாழ் நில புல்வெளி மற்றும் சூடான பாலைவனங்கள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:சுண்டெலிகள்
பீட்டர் சுண்டெலி

**பீட்டர் சுண்டெலி** (*Mus setulosus-மசு செட்டுலொசசு*) என்பது முரிடே குடும்பத்தில் உள்ள ஒரு கொறிணி சிற்றினம். இது பெனின், கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, ஐகோட் டிவார், எக்குவடோரியல் கினி, எத்தியோப்பியா, காபோன், கானா, கினி, கென்யா, லைபீரியா, நைஜீரியா, சியரா லியோனி, உகாண்டா, டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் உலர் புன்னிலம் ஆகும்.

## மேற்கோள்கள்

பகுப்பு:சுண்டெலிகள்
கேரள இலக்கமுறை பல்கலைக்கழகம்

**கேரள இலக்கமுறை அறிவியல், கண்டுபிடிப்பு மற்றும் தொழில்நுட்பப் பல்கலைக்கழகம்** (*Kerala University of Digital Sciences, Innovation and Technology*) இந்திய மாநிலமான கேரளாவின் தலைநகரமான திருவனந்தபுரத்தில் அமைந்துள்ளது. மாநிலப் பல்கலைக்கழகமான இது கேரள இலக்கமுறை பல்கலைக்கழகம் என்று பொதுவாக அறியப்படுகிறது. 2000 ஆம் ஆண்டு நிறுவப்பட்ட கேரளாவின் இந்திய தகவல் தொழில்நுட்பம் மற்றும் மேலாண்மை நிறுவனத்தை மேம்படுத்தி 2020 ஆம் ஆண்டு இப்பல்கலைக்கழகம் நிறுவப்பட்டது. கேரளாவின் 14 ஆவது மாநில பல்கலைக்கழகம் மற்றும் மாநிலத்தின் முதல் இலக்கமுறை பல்கலைக்கழகம் என்ற சிறப்பைப் பெற்றது.

## வரலாறு
இந்திய தகவல் தொழில்நுட்பம் மற்றும் மேலாண்மை நிறுவனம், கேரளாவில் 2000 ஆம் ஆண்டில் நிறுவப்பட்டது. முதலில் திருவனந்தபுரத்தில் உள்ள தொழில்நுட்பப் பூங்காவில் உள்ள ஒரு வளாகத்தில் செயல்பட்டது. பின்னர் தொழில்நுட்ப நகரம் உருவாக்கப்பட்டு அங்கு வளாகம் கட்டப்பட்டதும் இடம்பெயர்ந்தது. and was affiliated to Cochin University of Science and Technology. கொச்சி அறிவியல் மற்றும் தொழில்நுட்ப பல்கலைக்கழகத்துடன் இந்நிறுவனம் இணைக்கப்பட்டுள்ளது. 2020 ஆம் ஆண்டில் கேரள அரசின் அரசாணை மூலம் ஒரு பல்கலைக்கழகமாக இந்நிறுவனம் தரம் உயர்த்தப்பட்டது.

## வளாகம்
குடியிருப்பு வளாகம் திருவனந்தபுரத்தில் உள்ள தொழில்நுட்ப நகரத்தின் வளாகத்தில் அமைந்துள்ளது.

## தலைமை
கேரளாவின் ஆளுநர் பதவியின் அடிப்படையில், பல்கலைக்கழகத்தின் வேந்தராகவும், தகவல் தொழில்நுட்பத் துறையின் பொறுப்பு அமைச்சரின் பரிந்துரையின்படி இப்பல்கலைக்ழகத்தின் சார்பு வேந்தராக உள்ளார். The கேரள அரசு had appointed Saji Gopinath as the first Vice-chancellor of the university.

## முக்கியப் பள்ளிகள்
* கணினி அறிவியல் மற்றும் பொறியியல் பள்ளி
* மின்னணுவியல் மற்றும் தானியங்கிப் பள்ளி 
* இலக்கமுறை அறிவியல் பள்ளி
* தகவலியல் பள்ளி
* இலக்கமுறை மனிதநேயம் மற்றும் தாராளமைய கலைகள் பள்ளி

## மேற்கோள்கள்

## புற இணைப்புகள்
* 

பகுப்பு:கேரளப் பல்கலைக்கழகங்கள்
ஓபின்ஏஐ

**ஓபன்ஏஐ** (*OpenAI*) என்பது ஒரு செயற்கை அறிவுத்திறன் ஆராய்ச்சி ஆய்வகமாகும்.  இது இலாப நோக்ககு நிறுவனமான ஓபன்ஏஐ எல்பியையும் இலாப நோக்கற்ற அதன் தாய் நிறுவனமான ஓபின்ஏஐ ஒருங்கிணைப்பினையும் உள்ளக்கியுள்ளது. இந்நிறுவனம்  ஒட்டுமொத்த மனிதகுலத்திற்கும் நன்மை பயக்கும் வகையில் நட்பு ரீதியான செயற்கை அறிவுத்திறனை மேம்படுத்துதல், ஊக்குவித்தல் என்ற குறிக்கோளுடன் செயற்கை அறிவுத்திறன் துறையில் ஆராய்ச்சியை நடத்துகிறது.

## வரலாறு
ஓபன்ஏஐ டிசம்பர் 2015 இல் சாம் ஆல்ட்மேன், எலான் மசுக், இலியா சுட்ஸ்கீவர், கிரெக் ப்ரோக்மேன், ட்ரெவர் பிளாக்வெல், விக்கி சியுங், ஆண்ட்ரேஜ் கார்பதி, டர்க் கிங்மா, ஜான் ஷுல்மேன், பமீலா வகாடா மற்றும் வோஜ்சிக் சரேம்பா ஆகியோரால் நிறுவப்பட்டது. அவர்கள் கூட்டாக 1 பில்லியன் அமெரிக்க டாலர்களை உறுதியளித்தனர். பிப்ரவரி 2018 இல் மசுக் குழுவில் இருந்து விலகினார். ஆரம்பத்தில் ஓபன்ஏஐ ஒரு லாப நோக்கற்ற நிறுவனமாக இயங்கியது, ஆனால் 2019 இல், ஓபன்ஏஐ எல்பி என்ற "லாப வரம்புள்ள" மாதிரிக்கு மாற்றப்பட்டது, இது மூலதனத்தை ஈட்டுவதற்கு அனுமதித்தது, அதே நேரத்தில் அதன் பணியைப் பின்பற்றுவதற்கும் உதவியது. 2019 இல் மைக்ரோசாப்ட் மற்றும் மேத்யூ பிரவுன் நிறுவனங்களிடமிருந்து ஓபன்ஏஐ எல்பி  1 பில்லியன் முதலீட்டைப் பெற்றது.

## ஓபன்ஏஐ தயாரிப்புகள்

### ஜிபிடி தொடர்

* **ஜிபிடி -1**: ஓபன்ஏஐயின் முதல் மொழி மாதிரி, 2018ல் அறிமுகப்படுத்தப்பட்டது.
* **ஜிபிடி -2**: மேம்பட்ட மொழி மாதிரி, 1.5 பில்லியன் அளவுகோல்களில் பயிற்சி பெற்றது.
* **ஜிபிடி -3**: 175 பில்லியன் அளவுகோல்களில் பயிற்சி பெற்ற, பல திறன்களை கொண்ட மூன்றாவது மாதிரி.
* **ஜிபிடி -4**: மிக மேம்பட்ட திறன்களுடன் கூடிய, அதிக முறை விளக்க முடிவுகளுடன் கூடிய மாதிரி.
* **ஜிபிடி -4o**: மேம்பட்ட விவேகத்தின் அடிப்படையிலான ஓ-சீரிஸ் மாதிரி.
* **ஜிபிடி -4.5**: மேம்பட்ட மொழி புரிதலுடன் கூடிய சமீபத்திய மாடல்.

### சாட்ஜிபிடி
சாட்ஜிபிடி என்பது ஜிபிடி மாதிரிகளை ஆதாரமாக கொண்டு செயல்படும் உரையாடல் ஏஐ செயலி. இது கேள்விகளுக்கு பதிலளிக்க, எழுத்து உதவி வழங்க, குறியீட்டிற்கு உதவ, மற்றும் பல்வேறு பணிகளை செய்யக்கூடியது. இது இணையம், மொபைல், மற்றும் ஏபிஐ வாயிலாக கிடைக்கிறது.

### டால்-இ
உரை அடிப்படையில் படங்களை உருவாக்கும் ஏஐ மாதிரி. டால்-இ 2 மற்றும் டால்-இ 3 முன்னேற்றமான பட உருவாக்கம், திருத்தம், மற்றும் inpainting வசதிகளை வழங்குகின்றன.

### ஓபன்ஏஐ கோடெக்ஸ்
இயற்கை மொழி உள்ளீடுகளின் அடிப்படையில் குறியீட்டை உருவாக்கும் மற்றும் பூர்த்தி செய்யும் ஏஐ மாதிரி. இது கிட்ஹப் கோபிலட்க்கு அடிப்படையாக செயல்படுகிறது, இது வளர்ப்பாளர்களுக்கு குறியீட்டு உதவி வழங்குகிறது.

### சோரா
சோரா என்பது ஓபன்ஏஐ நிறுவனத்தால் உருவாக்கப்பட்ட ஒரு உரைக்கு-வீடியோ செயற்கை நுண்ணறிவு மாதிரியாகும்.  உரை, படம் மற்றும் வீடியோ உள்ளீடுகளிலிருந்து புதிய வீடியோக்களை  உருவாக்க உதவுகிறது.

### விஸ்பர்
பேச்சை உரையாக மாற்றும் ஒரு தானியங்கி பேச்சு அங்கீகார (ASR) அமைப்பு. விஸ்பர் பல மொழிகளை ஆதரிக்கிறது மற்றும் அதிக துல்லியம் மற்றும் நம்பகத்தன்மையை வழங்குகிறது. இது சத்தமான சூழல்களிலும் நன்றாக வேலை செய்கிறது.               

## உசாத்துணை

## வெளி இணைப்புகள்

* OpenAI

பகுப்பு:செயற்கை நுண்ணறிவு
ஐஎல் இ20

**சர்வதேச லீக் இ20** அல்லது ஐஎல் இ20 (International League T20 **,** ILT20) என்பது ஐக்கிய அரபு அமீரகத்தில் விளையாடப்படும் 20 நிறைவுகள் கொண்ட துடுப்பாட்டப் போட்டியாகும்.   போட்டியின் முதல் பதிப்பு முதலில் சனவரி மற்றும் பிப்ரவரி 2022இல் நடத்தத் திட்டமிடப்பட்டது, ஆனால் சனவரி 2023 முதல் ஆறு அணிகள் போட்டியிடும் வகையில் மீண்டும் மாற்றியமைக்கப்பட்டது.  சூன் 2022இல், முறையாக சர்வதேச லீக் T20 என பெயரிடப்பட்டு, முதல் பருவத்திற்கான தேதிகளும் உறுதி செய்யப்பட்டன. 

## கண்ணோட்டம்
இந்தியன் பிரீமியர் லீக்கில் பங்கேற்ற *நைட் ரைடர்ஸ்* குழு, ரிலையன்ஸ் இண்டஸ்ட்ரீஸ், ஜி. எம். ஆர் குழுமம் மற்றும் லான்சர் கேபிடல்ஸ் மற்றும் அதானி குழுமம் போன்றவர்கள் அணிகளின் உரிமையாளர்களாக அறிவிக்கப்பட்டனர்.   கொல்கத்தா நைட் ரைடர்ஸ், மும்பை இந்தியன்ஸ், டெல்லி கேபிடல்ஸ் உரிமையாளர்கள் தங்கள் தற்போதைய ஐபிஎல் அணிகளில் இருந்து நான்கு வீரர்களை ஒப்பந்தம் செய்யும் வாய்ப்பைப் பெறுகின்றனர்.

## அணிகள்
பின்வரும் அணிகளும் அவற்றின் உரிமையாளர்களும் போட்டியில் பங்கேற்பதாக அறிவிக்கப்பட்டனர்: 

## விதிகள்
ஒவ்வொரு அணியிலும் உள்ள பதினொரு வீரர்களில் ஒன்பது பேர் வெளிநாட்டு வீரர்களாக இருக்கலாம்,  இது மற்ற பெரிய இருபது20களின் வெளிநாட்டு வீரர்களின் வரம்பைக் காட்டிலும் அதிகமாக இருக்கும்.  ஒவ்வொரு அணியிலும் இரண்டு வீரர்கள் முறையே ஐக்கிய அரபு அமீரக வீரராகவும், இணை உறுப்பினர் நாட்டிலிருந்து ஒரு வீரராகவும் இருக்க வேண்டும். 

## சான்றுகள்


## வெளி இணைப்புகள்

* ஐஎல் இ20 விவரங்கள்
பகுப்பு:இருபது20 துடுப்பாட்ட அணிகள்
பர்மௌர் சட்டமன்றத் தொகுதி

**பர்மௌர் சட்டமன்றத் தொகுதி** (*Bharmour Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது சம்பா மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 2 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:சம்பா மாவட்டம்
எம். பிரனேஷ்

**எம். பிரனேஷ்** 5 சனவரி 2023 அன்று சதுரங்கப் போட்டியில் இந்தியாவின் 79வது கிராண்ட்மாஸ்டராக தேர்வு செய்யப்பட்டார். 16 வயதான பிரனேஷ் காரைக்குடியைச் சேர்ந்த முதல் கிராண்ட்மாஸ்டர், தமிழகத்திலிருந்து 28வது கிராண்ட் மாஸ்டர் ஆவார். பிரனேஷ் இந்த நிகழ்வுக்கு முன்னதாக மூன்று விதிமுறைகளை முடித்திருந்தார். ஃபிட் சர்க்யூட்டின் முதல் போட்டியான ரில்டன் கோப்பையின் வெற்றியாளராக இந்தியாவைச் சேர்ந்த எம். பிரனேஷ் 22வது தரவரிசையில், ஸ்டாக்ஹோமில் களம் இறங்கி, 8 ஆட்டங்களில் வென்று, சர்வதேச செஸ் மாஸ்டர்களான கான் குசுக்சாரி (ஸ்வீடன்) மற்றும் செஸ் கிராண்ட் மாஸ்டர் நிகிதா மெஷ்கோவ்ஸ் (லாட்வியா) ஆகியோரை விட முழுப் புள்ளியையும் பெற்றுள்ளார்.

ஸ்வீடனில் நடைபெற்ற 2022/2023 ரில்டன் கோப்பைப் போட்டி  டிசம்பர் 27 முதல் ஜனவரி 5 வரை நடைபெற்றது மற்றும் 29 தேசிய கூட்டமைப்புகளை பிரதிநிதித்துவப்படுத்தும் 136 வீரர்களை ஒன்றிணைத்தது. இந்த வெற்றிக்காக அவர் பெறும் 6.8 சர்க்யூட் புள்ளிகளுடன் எம். பிரனேஷ் தற்போது பன்னாட்டு சதுரங்கக் கூட்டமைப்பு போட்டியின் ஆரம்பச்  சுற்றில் தலைவராக உள்ளார். ஆண்டின் இறுதிக்குள் அதிகப் புள்ளிகளைக் குவிப்பவர் என எதிர்பார்க்கப்படுகிறது. 2024ல்  பன்னாட்டு சதுரங்கக் கூட்டமைப்பு வேட்பாளராக எம். பிரனேஷ் தகுதி பெறுகிறார்.

## மேற்கோள்கள்

பகுப்பு:சிவகங்கை மாவட்ட மக்கள்
பகுப்பு:தமிழக சதுரங்க வீரர்கள்
பகுப்பு:இந்திய சதுரங்க வீரர்கள்
சைப்பிரசு சுண்டெலி

**சைப்பிரசு சுண்டெலி** (*Cypriot mouse*-*மசு சைப்பிராகசு*) என்பது சைப்பிரசில் மட்டும் காணப்படும் எலி சிற்றினமாகும். இந்த அகணிய உயிரி துரொடோசு மலைப் பகுதியின் திராட்சைத் தோட்டங்கள் மற்றும் வயல்களை முதன்மையான வாழ்விடமாகக் கொண்டுள்ளன.

## வகைப்பாட்டியல்
2004ஆம் ஆண்டில் துர்காம் பல்கலைக்கழகத்தின் ஆராய்ச்சியாளர் தாமஸ் குச்சி இந்த சுண்டெலியினைத் தனிச் சிற்றினமாக அங்கீகரித்தார். இதனை முறையாக 2006,12 அக்டோபர் நாளிட்ட *[[சூடாக்சா]]* ஆய்விதழ் வெளியிட்டது.

சைப்பிரசு சுண்டெலி மற்ற ஐரோப்பியச் சுண்டெலிகளிடமிருந்து வேறுபடுத்தும் பண்புகளைக் கொண்டுள்ளது. இவை பெரிய காதுகள், கண்கள் மற்றும் பற்கள் ஆகும். டி. என். ஏ. சோதனைகள் இதனைத் தனித்துவமான சிற்றினம் என உறுதிப்படுத்தியது. இதன் தாயகம் சைப்பிரசு.

"மத்தியதரைக்கடல் தீவுகளின் மற்ற அனைத்து உள்ளூர் பாலூட்டிகளும் மனிதனின் வருகையைத் தொடர்ந்து இறந்துவிட்டன. இந்த அழிவில் இரண்டு வகையான மூஞ்சூறு தப்பின. சைப்பிரசு சுண்டெலி மட்டுமே இன்னும் உயிருடன் இருக்கும் ஒரே ஒரு கொறித்துண்ணியாகும். மேலும் இது வாழும் தொல்லுயிர் எச்சமாகக் கருதப்படலாம்" என்று குச்சி தெரிவிக்கின்றார். கிரேக்கத் தொன்மவியல் கருத்தின்படி சைப்பிரசு அப்ரோடிட்டின் பிறப்பிடமாக இருப்பதால், முதலில், குச்சி இதை *மசு அப்ரோடைட்* என்று அழைக்க விரும்பினார்.

## மேற்கோள்கள்

பகுப்பு:சுண்டெலிகள்
பகுப்பு:அகணிய உயிரிகள்
வேலைக்காரச் சுண்டெலி

**வேலைக்காரச் சுண்டெலி** (*Servant mouse*-மசு பேமுலச*) அல்லது *'பான்கோத்தே சுண்டெலி''', முரிடே குடும்பத்தில் உள்ள கொறிக்கும் சிற்றினமாகும். இது தென்னிந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இங்கு இது எரவிகுளம் தேசிய பூங்கா, அவலாஞ்சி, காளப்பட்டி மற்றும் குன்னூர் ஆகியபகுதில் இவற்றின் பரவல் மட்டுப்படுத்தப்பட்டுள்ளது.

## வாழ்விடம் மற்றும் சூழலியல்
வேலைக்காரச் சுண்டெலி இரவுநேர நிலப்பரப்பு கொறித்துண்ணி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும். இது பொதுவாக 1,540–2,400 மீட்டர் உயரத்தில் உள்ளப் பகுதிகளில் காணப்படுகிறது.

## பாதுகாப்பு நிலை
1996ஆம் ஆண்டு முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது. தற்போது இச்சுண்டெலி வசிக்கும் பகுதியில் 500க்கும் குறைவாக எண்ணிக்கையில் உள்ளதாக மதிப்பிடப்பட்டுள்ளது. இது அளவு மற்றும் தரத்தில் குறைந்து வருவதாகக் கருதப்படுகிறது. இந்திய வனவிலங்கு பாதுகாப்புச் சட்டம் 1972, 2002-ல் திருத்தப்பட்ட அட்டவணை V-ல் பட்டியலிடப்பட்ட இனமாக உள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:சுண்டெலிகள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்தியப் பாலூட்டிகள்
லைஃப் ஆஃப் எ கிங்

**லைஃப் ஆஃப் எ கிங்** (*Life of a King*) என்பது ஜேக் கோல்ட்பெர்கர் இயக்கிய 2013 ஆம் ஆண்டு வெளியான அமெரிக்க நாடகத் திரைப்படமாகும். இப் படத்தில் கியூபா குடிங் ஜூனியர், டென்னிஸ் ஹேஸ்பெர்ட், லிசாகே ஹாமில்டன் ஆகியோர் நடித்துள்ளனர் .

## கதைச்சுருக்கம்
இளமையில் செய்த ஒரு குற்றச் செயலுக்காக 20 ஆண்டுகளை சிறையில் கழித்துவிட்டு 45 வயதில் வெளியே வருகிறார் யூஜின் (கியூபா குடிங் ஜூனியர்). சிறையில் இருந்து வந்தவர் என்பதால் வாழ்க்கை கடினமானதாக இருக்கிறது. பல சிரமங்களுக்கு இடையில் வாசிங்டன் சிடி உயர்நிலைப்பளியில் பாதுகாவலர் பணியில் சேர்கிறார். அங்கே பதின்மத்தின் இறுதியில் உள்ள மாணவர்கள் பலர் போதைப் பொருட்களை பாவித்தல், குற்ற உலகுடன் தொடர்பு கொள்ளுதல் என அவர்களின் எதிர்காலத்தை தொலைக்கும் நிலையில் உள்ளனர். 

சிறுவயதில் தன்னை யாரும் ஆற்றுப்படுத்தாத்தால் தன் வாழ்வு தலை கீழாக ஆனதைப்போல இவர்கள் வாழ்வும் ஆகக்கூடாது என எண்ணுகிறார். அந்த மாணவர்களை அதிலிருந்து மீட்க ஒரு திட்டம் வகுக்கிறார். ஒரு வாடகைக் கட்டடத்தில் சதுரங்க விளையாட்டு மையத்தை உருவாக்குகிறார். சிறையில் தான் கற்றுக் கொண்ட சதுரங்க நுட்பத்தை வழி மாறிப்போகும் நிலையில் உள்ள மாணவர்களுக்கு கற்றுத் தருகிறார். அதன் வழியாக அவர்களின் கவனத்தை திசைத் திருப்புகிறார். இவ்வாறு அவரிடம் பயிற்சி பெற்ற மாணவனான தஹிம் (மால்கம் மேஸ்) அமெரிக்க கிராண்டு மாஸ்டர் வாகையரில் கௌரவமான தோல்வியடைந்து பாராட்டுகளைப் பெறுகிறான். 
 
## நடிகர்கள்

* யூஜினாக கியூபா குடிங் ஜூனியர்
* செர்சியாக டென்னிஸ் ஹேஸ்பெர்ட்
* ஷீலா கிங்காக லிசாகே ஹாமில்டன்
* தஹிமாக மால்கம் மேஸ்
* ரோண்டாவாக ஜெய்தா-இமான் பெஞ்சமின்
* டேனியல் ரோஸ்
* கெவின் ஹென்ட்ரிக்ஸ் வேர்க்கடலையாக 
* ஜே. தாமஸ் கெய்ன்ஸாக பிளேக் கூப்பர் கிரிஃபின் 

## வெளியீடு
இந்தத் திரைப்படம் 2013 லாஸ் ஏஞ்சல்ஸ் திரைப்பட விழாவில் திரையிடப்பட்டது. மேலும் பொதுமக்களுக்கான  அமெரிக்க வெளியீட்டை 2014 சனவரி 17 அன்று மில்லினியம் என்டர்டெயின்மெண்ட் வெளியிட்டது.  

## வரவேற்பு
*லைஃப் ஆஃப் எ கிங்* விமர்சகர்களிடமிருந்து கலவையான விமர்சனங்களைப் பெற்றது. வாசிங்டன் போஸ்ட் இப்படத்திற்கு நான்கு நட்சத்திரங்களில் மூன்று நட்சத்திரங்களை வழங்கியது.  விமர்சகர்களின் மதிப்புரைகளின் அடிப்படையில் 100க்கு 52 மதிப்பீட்டை மதிப்பாய்வு திரட்டல் இணையதளமான Metacritic வழங்கியது.  

## குறிப்புகள்

## வெளி இணைப்புகள்

* 
* 
பகுப்பு:2013 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:சதுரங்கம் குறித்த திரைப்படங்கள்
மாநிற சுண்டெலி

பகுப்பு:சுண்டெலிகள்
பகுப்பு:இந்தியப் பாலூட்டிகள்

**மாநிற சுண்டெலி** (*Fawn-colored mouse*-*மசு செர்விகாலர்*) என்பது முரிடே குடும்பத்தில் உள்ள கொறிக்கும் சிற்றினமாகும். இது கம்போடியா, இந்தியா மற்றும் இந்தோனேசியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

## விளக்கம்
மாநிற சுண்டெலியின் வாழிடம், இரண்டாம் நிலை காடுகள், புல்வெளிகள், தூரிகைகள், நெல் வயல்கள் மற்றும் கடல் மட்டத்திலிருந்து 2000 மீ உயரத்தில் உள்ள மற்ற சாகுபடிப் பகுதிகள். இதன் உடல் நீளம் 70 முதல் 95 மி.மீ. வாலின் நீளம் 50 முதல் 70 மி.மீ. வரையும், காதின் நீளம் 13 முதல் 15 மிமீ வரையும் உடல் எடை 8 முதல் 17 கிராம் வரையுள்ள நடுத்தர அளவிலான எலியாகும். இதனுடைய உரோமங்கள் மென்மையானது. உரோமங்கள் முதுகில் ஆரஞ்சு-பழுப்பு நிறத்திலிருந்து சாம்பல் நிறம் வரையிலும், வயிற்றுப்பகுதியில் வெண்நுரை நிறத்திலிருந்து சாம்பல் நிறமாக மாறுபடும். இதன் பாதங்கள் வெள்ளை நிறத்தில் சிறியவையாக உள்ளது.

### உணவு
இதன் உணவில் விதைகள் மற்றும் பூச்சிகள் உள்ளன. 

### இனப்பெருக்கம்
மூன்று வாரக் கர்ப்பத்திற்குப் பிறகு, பெண் சுண்டெலி 5 முதல் 6 குட்டிகளை ஈணும். இவை 21 நாட்களுக்குப் பிறகு பாலூட்டப்படுகின்றன. 

மாநிற சுண்டெலி இரவாடுதல் வகையின. இவை மிகவும் சுறுசுறுப்பானவை. இவை வளைகளை அறைகளுடன் மண்ணில் துளைகளைத் தோண்டி அமைக்கின்றன.

## மேற்கோள்கள்
பித்தாசு மாவட்டம்

**பித்தாசு மாவட்டம்** அல்லது **பித்தாஸ் மாவட்டம்**; (மலாய்: *Daerah Pitas*; ஆங்கிலம்: *Pitas District*) என்பது மலேசியா, சபா மாநிலம், கூடாட் பிரிவில் உள்ள ஒரு நிர்வாக மாவட்டம் ஆகும். பித்தாசு மாவட்டத்தின் தலைநகரம் பித்தாசு (*Pitas Town*).

இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 170 கி.மீ. தொலைவில் அமைந்து உள்ளது.

## பொது

சபா, கூடாட் பிரிவில் உள்ள மாவட்டங்கள்:

* கோத்தா மருடு மாவட்டம் (*Kota Marudu District*) 
* கூடாட் மாவட்டம் (*Kudat District*)
* பித்தாசு மாவட்டம் (*Pitas District*) 

பித்தாசு நகருக்கு அருகே மாலுபாங் கிராமம் (*Malubang Village*) உள்ளது. இங்கு குறைந்த அளவில் கடல் பெருக்கு இருக்கும் போது மில்லியன் கணக்கான பவளங்களால் உருவாக்கப்பட்ட ஒரு தீவு தெரியும். இதைப் பார்க்க தொலைதூரத்தில் இருந்தும் சுற்றுலா பயணிகள் வருகிறார்கள்.

## சொற்பிறப்பியல்

பித்தாசு என்பது சுங்கை மொழியின் நோபிதாசு (*Nopitas*) என்ற சொல்லில் இருந்து பெறப்பட்டது. "இழந்தது" என்று பொருள்படும். பெங்கோகா ஆற்றில் (*Bengkoka River*) ஒருமுறை வெள்ளப்பெருக்கு ஏற்பட்டது. 

கடும் வெள்ளப் பெருக்கின் விளைவாக ஆறு துண்டிக்கப்பட்டது. அந்த வகையில் அக்கால மக்களின் பேச்சு வழக்கான சொல் பின்னர் காலத்தில் பித்தாசு என்று மருவியது.

## வரலாறு

பித்தாசு மாவட்டம் ஒரு காலத்தில் கூடாட் மாவட்டத்தின், நிர்வாகத்தின் கீழ் இருந்தது. பித்தாசு 1974 வரை ஒரு சிறிய மாவட்டமாக மட்டுமே இருந்தது. பின்னர் 1975 ஆம் ஆண்டு முழு மாவட்டமாக அங்கீகரிக்கப்பட்டது. 

மாவட்ட அலுவலகம் பலமுறை வெவ்வேறு இடங்களுக்கு மாற்றப் பட்டது. 1999-ஆம் ஆண்டில் பித்தாசு மாவட்ட அலுவலகம் முற்றிலும் தீக்கிரையானது; மற்றும் மாவட்டத்தைப் பற்றிய மிக முக்கியமான ஆவணங்களும் அந்தத் தீ விபத்தில் அழிந்து விட்டன.

## மக்கள் தொகையியல்

2010-ஆம் ஆண்டு மக்கள் தொகை கணக்கெடுப்பின்படி, பித்தாசு மாவட்டத்தின் மக்கள் தொகை 37,808 ஆகும். பெரும்பான்மையோர் ருங்குசு (*Rungus*) இனக் குழுவினர். இவர்களுக்கு அடுத்து ஓராங் சுங்கை இன மக்களும் அதிகமாக உள்ளனர்.

அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாகக் குடியேறியவர்களும் உள்ளனர்.

## காட்சியகம்

Pitas Sabah MasjidAlAmin-02.jpg|அல் அமீன் மசூதி
File:Rokom Pitas Sabah GerejaAdventist-01.jpg|பித்தாசு செவன்த் டே அட்வென்டிஸ்ட் தேவாலயம்
File:Benkoka Sabah Jetty-at-Dataran-Benkoka-Pitas-01.jpg|பெங்கோகா படகு துறை
File:Mempakad Sabah MaruduBay-05.jpg|தொலைவில் மருடு விரிகுடா
File:Pitas Sabah District-Office-01.jpg|பித்தாசு மாவட்ட அலுவலகம்


## மேற்கோள்கள்

## மேலும் படிக்க

* 
* 
* 

## மேலும் காண்க
* கூடாட் பிரிவு
* மலேசியாவின் மாவட்டங்கள்

## புற இணைப்புகள்

* Pitas District Office 

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎